Liite 2. 

Mobiilin somepalvelun ketterä kehittäminen, sopimusehtoluonnos

1. Sopijapuolet

Kehitysvammaliitto ry (jäljempänä myös Tilaaja, Asiakas)
Viljatie 4 A
00700
Y-tunnus 

Yritys (jäljempänä Toimittaja)
Osoite
Postinumero ja -toimipaikka
Y-tunnus

Jäljempänä yhdessä Sopijapuolet ja yksinään Sopijapuoli.

Yhteyshenkilöt 

Yhteyshenkilöiden tehtävänä on seurata ja valvoa sopimuksen toteutumista ja tiedottaa sopimuksen toteutukseen liittyvistä asioista. Yhteyshenkilöillä ei ole oikeutta muuttaa sopimusta. 

Yhteyshenkilön vaihtuminen ei edellytä sopimusmuutosta. Sopijapuolen on viipymättä ilmoitettava kirjallisesti yhteyshenkilön vaihtumisesta toisen sopijapuolen yhteyshenkilölle.

Tilaajan yhteyshenkilö
Nimi
Puhelin
Sähköposti

Toimittajan yhteyshenkilö
Nimi
Puhelin
Sähköposti

2. Sopimuksen tausta

Sopimus perustuu hankintalain (1397/2016) mukaiseen kilpailutukseen (tarjouspyyntö pp.kk.vvvv ja hankintapäätös pp.kk.vvvv).

Sopimuksen tarkoituksena on hankkia Asiakkaalle teknisen toteutuksen asiantuntijapalveluita Somettamalla uutta kohtaamista -hankkeessa luotavan mobiilin somepalvelun ketterään kehittämiseen, jäljempänä myös "palvelu". Palvelun kehittäminen tapahtuu kesän 2018 ja syksyn 2019 välisenä aikana.

Somettamalla uutta kohtaamista on Kehitysvammaliiton ja Suomen Mielenterveysseuran yhteishanke, jota rahoittaa Sosiaali- ja terveysjärjestöjen avustuskeskus Stea osana yksinäisyyden vähentämisen määrärahaa.

3. Sopimuskausi

Sopimus on voimassa pp.kk.vvvv asti.

4. Sopimuksen kohde ja palvelun sisältö

Tämä sopimus koskee asiantuntijaresurssien luovuttamista Asiakkaan käyttöön mobiilin somepalvelun ketterään kehittämiseen (jäljempänä palvelu).

Palvelua tuottavat asiantuntijat työskentelevät osana Asiakkaan kehitystiimiä Asiakkaan ohjauksessa.

Asiantuntijoiden työ muodostuu mobiilin somepalveluun liittyvistä määrittely-, suunnittelu- ja toteutustehtävistä, mukaan lukien tarpeellinen dokumentointi ja raportointi. Työ tehdään ketterän kehityksen periaatteita noudattaen. Asiakas toimii projektin tuoteomistajana vastaten siitä, että aika ja resurssit käytetään asiakkaan tarkemmin määrittelemässä järjestyksessä ja aikataulussa. 

5. Hinta

Palvelun kokonaishinta on 100 000 euroa (sis. alv 24%). Hinta sisältää kaikki palvelun tuottamisesta toimittajalle aiheutuvat kulut. Laskutus-, toimitus- yms. lisiä ei hyväksytä. Muilta osin palvelun hintaan sovelletaan JIT2015 yleisehtoja.

6. Laskutus

Toimittaja laskuttaa Asiakasta toteutuneesta työstä jälkikäteen. Laskutuskaudet tarkentuvat neuvotteluissa. Muilta osin sovelletaan JIT2015 yleisehtoja.

7. Palveluiden tuottaminen

7.1 Toimittajan velvoitteet

Palvelun on koko sopimuskauden vastattava sitä, mitä on sovittu.

Toimittaja toimittaa palvelut huolellisesti, harkiten ja sellaisella ammattitaidolla, jota voidaan kohtuudella odottaa ammattitaitoiselta toimittajalta. Toimittamisessa on noudatettava hyvää teknistä tapaa, sovittua laatujärjestelmää ja Sopijapuolten hyväksymiä kirjallisia ohjeita. Palvelun tulee täyttää Euroopan unionin suoraan velvoittavien säädösten, Suomen lakien ja asetusten sekä viranomaisten asettamat määräykset.

Palvelu tulee suorittaa ja työn tulokset luovuttaa tarkemmin tilauksessa ja toimeksiannossa sovitussa aikataulussa.

7.2 Asiakkaan myötävaikuttamisvelvollisuus

Asiakas vastaa siitä, että Asiakkaan vastuulla olevat tehtävät tehdään huolella ja tämän sopimuksen ehtojen mukaisesti.

Asiakas sitoutuu suorittamaan omalle vastuulleen kuuluvat toimenpiteet, kuten tarvittavat päätökset ja selvitykset ja muut tehtävät huolellisesti ja ilman aiheetonta viivytystä sovitussa ajassa.

Asiakas sitoutuu varaamaan sovitun määrän resursseja omasta organisaatiostaan Asiakkaalle kuuluvien tehtävien suorittamiseksi ja antamaan Toimittajalle riittävät tiedot ja oikeudet palvelun tuottamista varten.

7.3 Palvelun tuottamiseen nimetyt asiantuntijat

Toimittaja käyttää palvelun tuottamiseen asiantuntijoita, joilla on siihen soveltuva pätevyys ja kokemus. Palvelua tuottavat asiantuntijat nimetään tässä sopimuksessa.

Jos palveluun nimetty asiantuntija vaihtuu Toimittajasta riippuvasta syystä, Toimittaja on velvollinen suorittamaan Asiakkaalle sopimussakkoa x euroa.

Toimittajan tulee perehdyttää palvelun tuottamiseen nimetyt asiantuntijat tehtäviinsä tilanteessa, jossa henkilö vaihtuu. Toimittaja vastaa asiantuntijan vaihtumisesta aiheutuvista kustannuksista ja perehdyttämiskustannuksista.

7.4 Alihankkijat

Toimittajalla on oikeus käyttää nimettyjä alihankkijoita tässä sopimuksessa tarkoitetun palvelun tuottamisessa. Alihankkijat nimetään sopimuksen liitteessä. Lisäksi sovelletaan JIT2015 yleisehtoja.

7.5 Työvälineet

Toimittaja sitoutuu siihen, että asiantuntijat käyttävät Toimittajan työvälineitä sekä ohjelmistoja ja Toimittaja vastaa myös näihin liittyvistä lisensseistä ja tuesta.

Toimittaja sitoutuu siihen, että asiantuntijat käyttävät tehtävien, työmäärien ja dokumenttien hallintaan Asiakkaan osoittamia ympäristöjä tai muita Asiakkaan hyväksymiä palveluja tai menetelmiä.

8. Sopimuksen irtisanominen ja purkaminen

Asiakas voi irtisanoa sopimuksen kahden (2) kuukauden irtisanomisajalla ja Toimittaja kuuden (6) kuukauden irtisanomisajalla.

Asiakas voi irtisanoa sopimuksen milloin tahansa välittömin vaikutuksin, ellei laatu vastaa asiakkaan näkemyksen mukaan sovittua eikä Toimittaja saata palvelua vaaditun mukaiseksi kahden (2) viikon kuluessa siitä, kun Asiakas on kirjallisesti reklamoinut laatupoikkeamasta.

9. Sopimuksen liitteet ja niiden pätemysjärjestys

Tämän sopimuksen liitteinä ovat Julkisen hallinnon IT-hankintojen yleiset sopimusehdot (JIT2015) sekä sen liite 4 Erityisehtoja ketterillä menetelmillä toteutettavista projekteista (JIT2015 - Ketterät menetelmät).

Soveltamisjärjestys on seuraava:
1. tämä sopimus
2. JIT2015 - Ketterät menetelmät
3. JIT2015 - Yleiset ehdot

10. Sopimuksen voimaantulo ja sopimuskappaleet

Tämä sopimus tulee voimaan molempien sopijapuolten allekirjoitettua sopimuksen.

Tätä sopimusta on tehty kaksi (2) kappaletta, yksi (1) kummallekin sopijapuolelle.

11. Allekirjoitukset

Liitteet

1. JIT2015 - Ketterät menetelmät: http://docs.jhs-suositukset.fi/jhs-suositukset/JHS166_liite4/JHS166_liite4.html

2. JIT2015 - Yleiset ehdot: http://docs.jhs-suositukset.fi/jhs-suositukset/JHS166_liite1/JHS166_liite1.html